**NJOFTIM PËR POZICION VAKANT PUNE**

**Emri i Punëdhënësit:** Fondacioni për Menaxhimin e Butrintit

**Pozicioni:** Punëtor Mirëmbajtje pranë Fondacionit për Menaxhimin e Butrintit në sitin e Trashëgimisë Botërore të Butrintit, Shqipëri

**Vendi i Punës:** Butrint, Shqipëri

**Raporton Pranë:** Menaxherit të Infrastrukturës

**Përgjegjësitë Kryesore:**

1. Mirëmbajtja e objekteve

* Kryen detyra rutinë të mirëmbajtjes në ndërtesat e parkut dhe objektet për shërbimet e vizitorëve për t'u siguruar që ato të jenë të sigurta dhe funksionale.
* Kryen inspektime për të identifikuar dhe adresuar nevojat e mirëmbajtjes.

2. Peizazhi dhe mirëmbajtja e parkut:

* Kryen mirëmbajtjen e hapësirave të gjelbra dhe shtigjeve të parkut duke kositur/shkurtuar barin, pastruar gjethet dhe vegjetacionin e ulët, të mesëm dhe të lartë, dhe grumbullon mbetjet e tyre në vendet e caktuara në përputhje me procedurat e brendshme operacionale të Fondacionit.
* Kryen detyrat e nevojshme të mirëmbajtjes së peizazhit dhe gjelbërimit, sipas udhëzimeve të eprorit dhe punonjësit të konservimit të ekologjisë dhe mjedisit.
* Monitoron dhe raporton kushtet e gjelbërimit dhe shtigjeve.

3. Menaxhimi i mbetjeve:

* Mbledh dhe menaxhon mbeturinat në të gjithë parkun, duke promovuar një mjedis të pastër dhe mikpritës.

4. Riparimi dhe mirëmbajtja

* Ndihmon në riparime të vogla të ndërtesave, objekteve dhe strukturave të tjera brenda parkut.
* Mbështet projektet e zbatimit duke ofruar punë manuale dhe duke kryer detyrat e kërkuara.

5. Mirëmbajtja e pajisjeve:

* Përdor dhe mirëmban mjetet dhe pajisjet e punës lidhur me aktivitetet e ruajtjes dhe mirëmbajtjes së parkut, të tilla si kositësit e barit, prerëset, veglat e ndërtimit etj.

**Kualifikimet e preferuara:**

* Eksperiencë në pozicion të ngjashëm.
* Certifikime në procese konservimi (përparësi).

**Procesi i aplikimit:**

Kandidatët e interesuar duhet të dorëzojnë një CV dhe një letër motivuese që përshkruan përvojën e tyre përkatëse në careers@bmf.al ose fizikisht pranë Parkut Kombëtar të Butrintit.

Aplikimet do të pranohen deri në 26/01/2025.